Informasjon om verneutstyr, arbeidstøy og utstyr for elever som skal gå vg1 Elektro og vg2 Elenergi

Velkommen som elev på Elektrofag.

**Skolen kjøper inn verneutstyr til elevene når de starter på vg1.** Elevene får utstyret, og det skal brukes på vg1 og vg2. Denne pakken inneholder vernebriller, evt hjelm og hørselsvern.

Det forventes vanlig slitasje på verneutstyret. Eleven må erstatte utstyret dersom han/ hun roter det bort eller på andre måter ødelegger det.

Elevene får utstyrsstipend, dette kan de søke om umiddelbart når de har sagt ja til skoleplassen. Dette gjøres på: <https://www.lanekassen.no/Stipend-og-lan/soknader/soknad-om-stotte-til-utdanning-i-norge1/videregaende-opplaring/>

**Utstyrsstipendet 2020-21: Kr 2597,-.**

**Dersom eleven benytter seg av innkjøp av PC gjennom skolen, skal 1071,- brukes til nedbetaling av denne (og 1071,- de neste 2 årene). Dette vil si at det er igjen kr 1520,- dette er nok til innkjøp av bukse, genser og sko (blir fakturert elev etter skolestart). Skolen forhandler frem en gunstig pris på arbeidsklær og sko hos en av byens leverandører. Elevene venter med innkjøp til etter skolestart, dette vil bli organisert av skolen.**

BRUK AV ARBEIDSTØY OG VERNEUTSTYR

Eleven vil i starten av skoleåret få en grundig opplæring i bruk av klær og annet verneutstyr. Det forventes at eleven stiller med riktig utstyr i praktisk arbeid og i utplassering. Elever som ikke bruker pålagte klær / verneutstyr etter læres anbefaling kan risikere å ikke delta i undervisning.

Verktøy

Elevene får låne verktøy fra skolen. Elevene er ansvarlig for verktøyet etter de har fått det utlevert. Kommer verktøyet bort eller det blir bevist ødelagt vil eleven bli fakturert for nytt. Skolen tilbyr skap for at verktøyet blir låst inne. Verktøyet holder en profesjonell standard og skal behandles deretter.

VASK OG VEDLIKEHOLD AV ARBEIDSKLÆR

Det forventes at arbeidsklærne er rene og etter forskriftene når elevene møter til arbeidet. Når arbeidsklærne har behov for vask må eleven ta med klærne hjem og vaske dem.

I tillegg vil vi at alle tar med seg klærne hjem til vask til følgende tidspunkter:

* Høstferie
* Juleferie
* Påskeferie
* Før eksamen (vg2)

Velkommen som elev hos oss! 😊